कोलकाता के दक्षिणी क्षेत्र में माजेरहाट पुल का एक हिस्सा मंगलवार को ढह जाने से कम से कम एक व्यक्ति की मौत हो गयी जबकि कई लोग मलबे में दबे हैं। कई वाहन भी क्षतिग्रस्त हुए हैं। पुलिस ने यह जानकारी दी। भीड़भाड़ वाले अलीपुर इलाके में 40 साल पुराना यह पुल व्यस्त समय के दौरान करीब पौने पांच बजे ढहकर रेलवे लाइन पर गिरा। यह पुल माजेरहाट रेलवे स्टेशन के उपर से गुजरता है और सिटी सेंटर को बेहाला और अन्य दक्षिणी उपनगरीय क्षेत्रों से जोड़ता है।पुलिस ने एक व्यक्ति की मौत की पुष्टि की है। बचावकार्य में लगे अग्निशमन र्किमयों के अनुसार मलबे से 25 घायलों को निकाला गया है।